ΓΡΑΦΕΙΟ ERASMUS - ΤΕΙ ΘΕΣΣΑΛΙΑΣ

(το παρόν κοινοποιείται στην ιστοσελίδα του ΤΕΙ Θεσσαλίας και τους Ιστοτόπους των Τμημάτων)

­­­­­­­­­­­­­­­­­­­­­­­­­­­­­

Το Γραφείο Ευρωπαϊκών Προγραμμάτων ανακοινώνει την προκήρυξη αιτήσεων των φοιτητών για το Πρόγραμμα ERASMUS+ (μετακίνηση στο εξωτερικό για ΣΠΟΥΔΕΣ) για το χειμερινό και εαρινό εξάμηνο του ακαδημαϊκού έτους 2017-2018.

**από 1 Μαρτίου έως 15 Μαρτίου**

**και ώρες  11.00-13.00 π.μ.**

Οι φοιτητές που έχουν (α) ολοκληρώσει το 1ο έτος σπουδών, (β) έχουν "περάσει" επιτυχώς το 80% των μαθημάτων και αφού συμβουλευτούν τις διαθέσιμες θέσεις στις συνεργασίες του ιδρύματός μας, καλούνται να υποβάλλουν τα εξής δικαιολογητικά:

(α) Αίτηση Εκδήλωσης Ενδιαφέροντος (επισυναπτόμενο αρχείο)

(β) Αναλυτική βαθμολογία (απαραιτήτως πρέπει να φαίνεται ο μέσος όρος μαθημάτων και ο αριθμός μαθημάτων που έχουν περαστεί επιτυχώς)

(γ) Αντίγραφα των πιστοποιητικών της ξένης γλώσσας που κατέχουν

(δ) Αντίγραφο αστυνομικού δελτίου ταυτότητας ή διαβατηρίου

Οι φοιτητές μπορούν να αιτηθούν τη συμμετοχή τους στα συνεργαζόμενα πανεπιστήμια των τμημάτων τους. Τη σχετική λίστα με τα συνεργαζόμενα Πανεπιστήμια μπορούν να βρουν στην ιστοσελίδα του Erasmus+ [http://erasmus.teilar.gr/el/erasmus/synergasies/](http://erasmus.teilar.gr/el/thenews/erasmus/synergasies/).

Οι αιτήσεις των ενδιαφερομένων αφού συγκεντρωθούν στο Γραφείο Ευρωπαϊκών Προγραμμάτων αξιολογούνται με έναν αλγόριθμο με τα ακόλουθα κριτήρια:

α) 50% - Η επίδοση βαθμολογίας

β) 25% - Η γνώση ξένης γλώσσας (Β1, Β2, Γ1, Γ2)

γ) 10% - Το εξάμηνο φοίτησης (5ο-6ο εξάμηνο)

δ) 10% - Τον αριθμό των μαθημάτων που έχετε περάσει επιτυχώς

ε) 5% - Η γνώση 2ης ξένης γλώσσας

και στη συνέχεια αποστέλλονται στους ακαδημαϊκούς Υπεύθυνους των τμημάτων τους για την τελική έγκριση τους.

Προτεραιότητα στην επιλογή θα δοθεί στους φοιτητές που δεν έχουν συμμετάσχει ξανά στο πρόγραμμα Erasmus+.

Οι φοιτητές που θα επιλεγούν θα ειδοποιηθούν μέσω ηλεκτρονικού ταχυδρομείου μέχρι τέλος Μαρτίου ώστε να συμπληρώσουν και να υποβάλλουν τα ειδικά έντυπα Erasmus στην αγγλική γλώσσα που αφορούν την εγγραφή, τη δήλωση μαθημάτων, τη στέγαση, την υποδοχή τους κτλ.

Οι επιλεχθέντες φοιτητές για μετακίνηση σπουδών θα λάβουν υποτροφία Erasmus.Μπορείτε να επισκεφθείτε τον πίνακα με την μηνιαία επιχορήγηση του φοιτητή ανά χώρα υποδοχής ([http://erasmus.teilar.gr/el/spoudes2/posa-epixorhghshs/](http://erasmus.teilar.gr/el/thenews/spoudes2/posa-epixorhghshs/)).

Οι φοιτητές του τμήματος Μηχανικών Πληροφορικής ΤΕ θα υποβάλλουν τις αιτήσεις τους ηλεκτρονικά στο τμήμα τους, στο <http://erasmus-cs.teilar.gr/>.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Grammateies mailing list
Grammateies@lists.teilar.gr
<http://lists.teilar.gr/mailman/listinfo/grammateies>